laion/Wikipedia-Exotic huggingface dataset:
דו-פסיגיים

צמחים דו־פסיגיים (שם מדעי: Magnoliopsida) הם המחלקה הגדולה ביותר במערכת בעלי הפרחים. היא מונה פי שלושה מינים מאשר החד־פסיגיים. דו־פסיגיים אמיתיים (Eudicots) הם הענף המונופילטי הגדול ביותר במחלקה זו. כאשר הזרע של צמח דו־פסיגי נובט, הוא מגדל שני פסיגים (עלי עובר ראשוניים) ומכאן נגזר שם המחלקה. השורשון הראשוני שהזרע מצמיח, מתפתח בהמשך לשורש העיקרי של הצמח. העלים לעיתים קרובות שסועים או מנוצים. עורקי העלים יוצרים בדרך כלל רשת סבוכה עם עורק ראשי אחד או מספר אי זוגי. הפרחים מחומשים לרוב, כלומר כל חלקיהם באים בכפולות של חמש. לעיתים רחוקות יותר ניתן למצוא פרחים מרובעים או משולשים. צרורות הצינורות המובילים ערוכים בטבעות בתוך הגבעול. כמו כן, ישנו קמביום, שהוא רקמה יוצרת תאים, בין שיפה לעצה. הודות לתכונה זו, גזע של צמח דו־פסיגי מסוגל לגדול לרוחב על ידי הוספת שכבות חדשות של רקמת הובלה, ומכאן נובע ריבוי מיני העצים שבמחלקה. דו־פסיגיים היו הצמחים בעלי הפרחים הראשונים שהופיעו על כדור הארץ. מאוחר יותר התפתחה מהם קבוצת החד־פסיגיים. לפיכך, קיימת הפרדה מנקודת מבט פילוגנטית בין הדו־פסיגיים הקדומים, שהם למעשה האבות של כל בעלי הפרחים, לבין הדו־פסיגיים האמיתיים, שהתפתחו מהקדומים במקביל לחד־פסיגיים. מסלול התפתחות זה משתקף בתכונות אחדות ברמת המבנה של הצמחים. כך למשל, הדו־פסיגיים הקדומים דומים לחד־פסיגיים במבנה האבקה שלהם ולעיתים במבנה הגבעול (ראו לדוגמה נופריים), ולעומת זאת יש תכונות שמאפיינות את כל הדו־פסיגיים. בכלל, המחקרים הגנטיים שבוצעו בעשור האחרון שפכו אור חדש על הבנת היחסים האבולוציוניים בין קבוצות הצמחים השונות. חוקרים אחדים מייחדים את הדו־פסיגיים האמיתיים למחלקה נפרדת בשם Rosopsida על פי הסוג האופייני Rosa (ורד). התכונה האופיינית של קבוצה זאת היא מבנה גרגרי האבקה, שיש בהם שלוש נקבוביות, לעומת נקבובית אחת אצל שאר צמחי הזרע. אברשאים (Ericales) אלונאים (Fagales) אסטראים (Asterales) בקעצוראים (Saxifragales) גנציינאים (Gentianales) גרנאים (Geraniales) דלועאים (Cucurbitales) הדסאים (Myrtales) ורדנאים (Rosales) חלמיתאים (Malvales) חמציצאים (Oxalidales) מלפיגאים (Malpighiales) נוריתאים (Ranunculales) סבוננאים (Sapindales) סוככאים (Apiales) סולנאים (Solanales) פרוטנאים (Proteales) צינוראים (Lamiales) ציפורנאים (Caryophyllales) צלפאים (Brassicales) קטניתאים (Fabales) ציניתאים (Aquifoliales) שלמונאים (Dipsacales) דו-פסיגיים, באתר ITIS (באנגלית) דו-פסיגיים, דף שער בספרייה הלאומית
CoreaHancock

CoreaHancock הוא אלבומם המשותף השני של המוזיקאים האמריקאים צ'יק קוריאה והרבי הנקוק. זהו אלבום הופעה שהוקלט במהלך מספר הופעות חיות בפברואר 1978 ויצא בשנת 1979. על אלבום זה קיבל קוריאה את הקרדיט על עטיפת האלבום, כיוון שעל שער אלבומם המשותף הקודם, An Evening with Herbie Hancock & Chick Corea: In Concert, הופיע שמו של הנקוק בלבד. האלבום מכיל אך ורק את נגינת הפסנתר האקוסטי של קוריאה והנקוק, בדומה לאלבומם הקודם. בתחילת האלבום מבצע רפרנט לאלבומיו של קוריאה Piano Improvisations Vol. 1 ו-Piano Improvisations Vol. 2. צ'יק קוריאה - פסנתר כנף הרבי הנקוק - פסנתר כנף מידע על האלבום CoreaHancock באתר MusicBrainz האלבום CoreaHancock באתר Discogs ביקורת על האלבום באתר AllMusic ריצ'רד קוק ובריאן מורטון, The Penguin Guide to Jazz Recordings, ספרי פינגווין 2008, עמ' 305 ג'יי סוונסון, The Rolling Stone Jazz Record Guide, רנדום האוס/רולינג סטון 1985, עמ' 94
שורש 1

שורש 1, רדיקל 1 או יִי בּוּ (一部, פיניין: Yī bù) הוא השורש הראשון של הכתב הסיני. הוא נכתב בקו אופקי ישר ומשמעו "אחד". הוא אחד מ -6 משורשי קאנגשי (214 רדיקלים בסך הכל) הנכתבים על ידי קו אחד. במילון קאנגשי, יש 42 תווים (מתוך 49,030) שניתן למצוא תחת שורש זה. ספרות סיניות מדיה וקבצים בנושא שורש 1 בוויקישיתוף "Unihan data for U+4E00". Unicode Consortium. נבדק ב-26 במרץ 2011. {{cite web}}: (עזרה)
שורש 3

שורש 3 או ג'וּ בּוּ (丶部, פיניין: Zhǔ bù) הוא השורש השלישי של הכתב הסיני. הוא נכתב כקו נטוי קצר או נקודה ופירושו "להצביע על סיום" הוא אחד משישה שורשי קאנגשי (מתוך 214 שורשים סה"כ) המורכבים מקו אחד בלבד. במילון קאנגשי, יש רק 10 תווים (מתוך 49,030) שמכילים את שורש זה. ספרות סיניות Fazzioli, Edoardo (1987). Chinese calligraphy: from pictograph to ideogram: the history of 214 essential Chinese/Japanese characters. calligraphy by Rebecca Hon Ko. New York: Abbeville Press. ISBN 0-89659-774-1. Leyi, Li (1993). Tracing the Roots of Chinese Characters: 500 Cases. Beijing. ISBN 978-7-5619-0204-2. מדיה וקבצים בנושא שורש 3 בוויקישיתוף Shuowen Jiezi: “丶，有所絶止，丶而識之也。” "Where there is an end, 丶 is used to mark it."
בי מור צ'יל

האם התכוונתם ל... בי מור צ'יל (ספר) (אנ') - רומן מאת נד ויזיני בי מור צ'יל (מחזמר) – מחזמר מאת ג'ו איקווניס (אנ')
אני ירושלמי

אני ירושלמי הוא סרט קולנוע ישראלי, אוטוביוגרפי, תיעודי בחלקו ומוזיקלי משנת 1971. את הסרט ביים יהורם גאון, והוא זה שכתב את תסריטו, שיחק בו את התפקיד הראשי, ושימש בו כקריין וכזמר. "אני ירושלמי" מתמקד בדמות המספר (יהורם גאון), המספר לקהל ולבחורה המלווה אותו (רחל צימרמן) על ילדותו בירושלים של לפני מלחמת השחרור, על בני משפחתו, ועל הווי החיים בירושלים. כל זאת, כשהוא עולה לירושלים, אחרי מלחמת ששת הימים, לביקור נוסטלגי בעיר. לדמות המספר יש הרבה מן המשותף עם יהורם גאון עצמו, וייתכן שהזכרונות שהיא מציגה הם אוטוביוגרפיים. הסרט מלווה בצילומים רבים של חיי היום-יום בירושלים משנת 1969, ומשולבים בו גם צילומים ישנים יותר וצילומים של אתרים חשובים בה ובסביבתה. בסרט מרואיינים גם אנשים שונים מירושלים, שמספרים על החיים בה ועל ההיסטוריה שלה. בסרט מושמעים רבים מלהיטיו של גאון, מאותה תקופה; חלק נכבד מהם כתב חיים חפר והלחין דובי זלצר. מפיק הסרט הוא ב. אבי מיכל והצלם הוא אדם גרינברג. מרבית הסרט דובר עברית, אך נשמעות בו גם לאדינו, יידיש ושפות נוספות. להופעת הבכורה הגיעו ראשי השלטון בישראל והבולטים באמני הבמה. הסרט זכה להצלחה מסחרית בישראל. בעקבות הסרט הוציא יהורם גאון גם אלבום בשם "אני ירושלמי", עם עשרה מהשירים, שהופיעו בסרט, וביניהם "הנני כאן", "אני עושה לי מנגינות", "מעל פסגת הר הצופים", "השר משה מונטיפיורי" ועוד. השיר הפותח את האלבום, "הנני כאן", הצליח במצעדי הפזמונים. "אני ירושלמי", במסד הנתונים הקולנועיים IMDb (באנגלית) "אני ירושלמי", באתר ספר הקולנוע הישראלי "אני ירושלמי", באתר אידיבי "אני ירושלמי", במסד הנתונים הקולנועיים KinoPoisk (ברוסית) הסרט המלא "אני ירושלמי" באתר יוטיוב קליפים לשיריו של יהורם גאון מתוך הסרט "אני ירושלמי", באתר יוטיוב על הסרט "אני ירושלמי" באתר של יהורם גאון
Duet (אלבום של צ'יק קוריאה וגרי ברטון)

Duet (בעברית: דואט) הוא אלבומם המשותף השני של הפסנתרן צ'יק קוריאה והוויברופוניסט גארי ברטון, לאחר Crystal Silence משנת 1972. האלבום הוקלט בשנת 1978 ויצא שנה מאוחר יותר על ידי חברת התקליטים ECM. המבקר סקוט ינאו מאתר Allmusic העניק לאלבום 4 כוכבים מתוך 5, באמרו "סט עדין זה מוצא את ברטון וקוריאה מעוררי השראה זה לזה באמצעות אלתור מלודי וספונטני מאוד. כדאי להקשיב היטב". האלבום זכה להצלחה ניכרת, והגיע למקום ה-14 במצעד אלבומי הג'אז של בילבורד. במגזין All About Jazz האמריקני נכתב על האלבום כי "דואט משקף הרבה מהניסויים הקומפוזיציוניים של קוריאה עם הפרויקטים האחרים שלו, אך כתמיד, הפסנתרן מצא דרכים לפשט את המוזיקה מבחינה אינסטרומנטלית, אך עם זאת ובאופן פרדוקסלי הצליח לעסוק ברמה מורכבת יותר, בצמד שלו עם ברטון". צ'יק קוריאה - פסנתר, פנדר רודס גארי ברטון - ויברפון מידע על האלבום Duet באתר MusicBrainz מידע על האלבום Duet באתר AllMusic האלבום Duet באתר Discogs ECM 1140, web.archive.org, ‏2010-12-03 סקוט ינאו, ביקורת על האלבום באתר Allmusic ריצ'רד קוק ובריאן מורטון, The Penguin Guide to Jazz Recordings, ספרי פינגווין 2008, עמ' 204 ג'יי סוונסון, The Rolling Stone Jazz Record Guide, רנדום האוס/רולינג סטון 1985, עמ' 34 Duet: Chick Corea & Gary Burton - Chick Corea, Gary Burton | Awards | AllMusic (באנגלית), נבדק ב-2021-08-20 Duet | Chick Corea (באנגלית אמריקאית)
למבורגיני אסטריון

למבורגיני אסטריון LPI 910-4 (באיטלקית: Lamborghini Asterion LPI 910-4) היא מכונית קונספט במרכב קופה, שהוצגה על ידי למבורגיני בתערוכת הרכב של פריז ב-1 באוקטובר 2014. מנכ"ל למבורגיני סטפן וינקלמן אמר על האסטריון כי "מדובר יותר במכונית שיוט יוקרתית ליום יום יותר מאשר מכונית המחוות להציע ביצועי מסלול אולטימטיביים". היא כוללת מערכת הנעה היברידית פלאג-אין המשלבת בין מנוע בנזין V10 צילינדרים בנפח 5.2 ליטר המספק 610 כ"ס ומומנט מרבי של 57.0 קג"מ עם שלושה מנועים חשמליים המספקים 300 כ"ס, יחד ארבעת המנועים יוצרים מערכת הנעה המספקת 910 כ"ס. סוללת ליתיום-יון המאפשרת טווח נסיעה חשמלי של 50 ק"מ עד למהירות של 125 קמ"ש. תיבת הילוכים כפולת מצמדים בעלת שבעה הילוכים. התאוצה מ-0 ל-100 קמ"ש אורכת 3.0 שניות והמהירות המרבית עומדת על 320 קמ"ש. צריכת הדלק המשולבת עומדת על 23.8 ק"מ לליטר. מבט קדמי מבט אחורי מבט לצד מבט לפנים האסטריון מדיה וקבצים בנושא למבורגיני אסטריון בוויקישיתוף אתר האינטרנט הרשמי של למבורגיני אסטריון Lamborghini Asterion hybrid concept powers into Paris with 910 HP, Motor1.com (באנגלית) מאת cartube, למבורגיני אסטריון: 910 סוסים היברידיים - cartube, באתר www.cartube.co.il
ג'ורג' טאון (איי קיימן)

ג'ורג' טאון (באנגלית: George Town), השוכנת באי גראנד קיימן, היא בירת הטריטוריה הבריטית איי קיימן שבאיי הודו המערבית. אוכלוסייתה מונה 30,600 תושבים, נכון לשנת 2006. בעיר פועלים הפרלמנט המקומי, בית המשפט ומשרדי ממשלה. כלכלת העיר וכלכלת האיים מבוססת על תעשיית הבנקאות והפיננסים, ובעיר למעלה מ-600 בנקים. מרביתם הם משרדים רשמיים בלבד והם אינם כוללים צוות רב מלבד צוות תפעולי מצומצם. העיר מהווה אתר עצירה לספינות טיולים ותיירות, ויש בה מעגן ומספר מרכזי קניות. על אף מספר תושביה המועט יחסית, ג'ורג' טאון דורגה ב-2020 כעיר עולם בדרגה בטא מינוס. בקרבת העיר נמצא שדה התעופה הבינלאומי אואן רוברטס. מדיה וקבצים בנושא ג'ורג' טאון בוויקישיתוף ערך זה הוא קצרמר בנושא יישובים בקריביים. אתם מוזמנים לתרום לוויקיפדיה ולהרחיב אותו.
למבורגיני אסטוק

למבורגיני אסטוק (באיטלקית: Lamborghini Estoque) היא מכונית קונספט במרכב סדאן, שפותחה והוצגה על ידי למבורגיני בתערוכת הרכב של פריז ב-1 באוקטובר 2008. האסטוק יועדה להציג את התכנון של פיתוח מכוניות העתיד של למבורגיני. היא יועדה לייצור, אך בשנת 2009 התכנית להביא אותה לייצור בוטלה. היא הייתה אמורה להגיע לייצור עם מנוע בנזין V10 בנפח 5.2 ליטר המשותף ללמבורגיני גאיארדו, אך היו ספקות האם לייצר אותה עם מנוע V8 או V12 או מנוע דיזל טורבו. מבט קדמי מבט אחורי מדיה וקבצים בנושא למבורגיני אסטוק בוויקישיתוף אתר האינטרנט הרשמי של למבורגיני אסטוק תערוכת פריז: למבורגיני אסטוק! - אוטו, באתר www.auto.co.il Magazines - Winding Road, www.windingroad.com Car News - Latest Auto News, First Looks and First Drives, Edmunds (באנגלית אמריקנית) Lamborghini Estoque - Paris motor show news - 2008 - News - Top Gear, web.archive.org, ‏2008-10-05
טיין שאן

טְייֵן שָׁאן (בסינית: 天山 – "ההרים השמימיים") הוא רכס הרים במרכז אסיה, מצפון וממערב למדבר טַקְלַה מַקָאן באזור הגבול של קזחסטן, קירגיזסטן, אוזבקיסטן והמחוז האויגורי האוטונומי שינג'יאנג שבמערב סין. השם הנפוץ והנוכחי של הרכס הוא התאמה סינית לשמו האויגורי – "טנגרי טאג" ("הרי האל"). אורך הרכס כ-2,900 קילומטרים, בין חאמי בשינג'יאנג במזרח ועד מערב מדבר קיזילקום באוזבקיסטן, אחד משבעת רכסי ההרים הארוכים בעולם. רוחב הרכס נע בין 250 ל-350 קילומטרים, כשהרוחב המקסימלי כ-800 קילומטרים. הרכס מוקף משני צדדיו בשישה מדבריות, שהגדול בהם, טקלה מקאן, שוכן מדרום לרכס. את הרכס ניתן לחלק באופן גס לרכס טיין שאן המזרחי בסין ורכס טיין שאן המערבי בשלוש הארצות האחרות. במיפוי המערבי הקצה המזרחי של טיין שאן נמצא מזרחית לאורומצ'י, והאזור ממזרח לעיר ידוע כבוגדה שאן על שם פסגת בוגדה הגבוהה. לעומת זאת, במיפוי הסיני, משושלת האן ועד לימינו, טיין שאן כולל גם את בוגדה שאן ורכס ברקול. רכס טיין שאן הוא חלק מחגורת ההימאליה האורוגנית שנוצרה מהתנגשות הלוח ההודי והלוח האירו-אסיאתי בעידן הקנוזואיקון. הפסגה הגבוהה ברכס טיין שאן היא "פיק פובדי" או "פיק פובדה" ("פסגת הניצחון"), הנמצאת ברום 7,439 מטר מעל פני הים והיא הנקודה הגבוהה ביותר בקירגיזסטן, הנמצאת על הגבול עם סין. הפסגה השנייה בגובהה של רכס טיין שאן היא "חאן טנגרי" ("אדון האל"), הנמצאת ברום של 7,010 מטר מעל פני הים ובגבול בין קזחסטן וקירגיזסטן. אלו שתי הפסגות הצפוניות ביותר בעולם בעלות רום של למעלה מ-7,000 מטר. מעבר ההרים טורוגרט, ברום 3,752 מטר מעל פני הים, נמצאת בגבול בין קירגיזסטן וסין. הן הרכס המיוער טרסקיי אלה-טו (אלה-טו המוצל), שנמצא בחלקו הדרום מערבי של רכס הטיין שאן (בעיקר בקירגיזסטן), והן קיונגיי אלה-טו (אלה-טו המואר) בצפון מערב (בעיקר בקזחסטן), מאוכלסים על ידי שבטי רועים הדוברים שפות טורקיות. חלקו המזרחי של הרכס מאוכלס בעיקר על ידי סינים מהמיעוטים אויגורים, חווי, מונגולים וקזאחים. הנהרות העיקריים הזורמים בטיין שאן הם סיר דאריה, נהר אילי ונהר טארים. רכס הרי טיין שאן שוכן באזור חם וצחיח של מרכז אסיה, אך בשל פסגותיו הגבוהות, שאחדות מהן מכוסות שלג-עד, מתפקד הרכס כמצבור מים, המזרים מים מתוקים ליישובים שבמורדות ההרים ואחראי לקיומן של מערכות אקולוגיות מגוונות, מיערות עבותים ועד נאות מדבר. נאות מדבר אלו שימשו בעבר תחנות בדרך המשי שדרכה עברו סחורות (וגם רעיונות ודתות) בין מזרח למערב. בנתיב זה הגיעו הבודהיזם, האסלאם והנצרות הקדומה לסין. אולם ממדידות השוואתיות שנערכו עולה שקצב המסת הקרחונים ברכס גבוה בהרבה מהממוצע העולמי, ומחקר שפורסם ב-2015 מעריך שעד שנת 2050 יימסו קרחוני העד של הרכס. הסינים העריצו את יפי הנוף המשלב הרים מושלגים, יערות ירוקים, ואגמים המשקפים את ההרים שסביבם, ומשוררים רבים דוגמת לי באי, צֶן שֶׁן (岑參, בפין-יין Cén Shēn‏; 770-715) ולוּ יוּאוּ (陸游‏ 1210-1125) ביקרו ברכס וכתבו על יופיו. אחד האירופאים הראשונים שתיאר בפרטי פרטים את רכס טיין שאן היה המגלה הרוסי פיוטר סמיונוב טיין-שאנסקי בשנת 1856. ב-21 ביוני 2013 נכללו ארבעה אזורים במחוז שינג'יאנג בהרי טיין שאן כאתר מורשת עולמית בשם שינג'יאנג טיין שאן. ב-2016 בנוסף הוכרזו כמה אתרים בקזחסטן, קירגיזסטן ואוזבקיסטן בחלק המערבי של טיין שאן כאתר מורשת עולמית נפרד בשם מערב טיין שאן. תצלום לוויין של רכס טיאן שאן מידע מאתר אונסק"ו על אתר המורשת העולמית שינג'יאנג טיין שאן מידע מאתר אונסק"ו על אתר המורשת העולמית מערב טיין שאן טיין שאן, באתר אנציקלופדיה בריטניקה (באנגלית) Тянь-Шань באנציקלופדיה הסובייטית הגדולה
ברונו פרנק

ברונו פרנק (בגרמנית: Bruno Frank; ‏13 ביוני 1887 – 20 ביוני 1945) היה סופר, משורר, מחזאי, תסריטאי והומניסט גרמני-אמריקאי. פרנק נולד בשנת 1887 בשטוטגרט, גרמניה. הוא בנם הראשון של זיגיסמונד ולינה. הוא למד משפטים ופילוסופיה במינכן, שם עבד מאוחר יותר כמחזאי וכסופר עד לשרפת הרייכסטאג בשנת 1933 בסמוך לאחר עליית הנאצים לשלטון. הוא ברח מגרמניה הנאצית לשווייץ יחד עם אשתו בשנות השלושים, לאחר שהממשלה רדפה אותם עקב היותם ממוצא יהודי. לאחר שנה אחת, הם עזבו לצרפת. הם חיו שלוש שנים באנגליה, לפני שהיגרו בשנת 1937 לארצות הברית. פרנק כתב את התסריט לגרסה הקולנועית של הגיבן מנוטרדאם משנת 1939, המבוסס על ספרו של ויקטור הוגו. אחד ממחזותיו של פרנק צולם בבריטניה בשנת 1937 ונקרא "סופה בתוך כוס תה". פרנק מת מהתקף לב בדירתו שבבוורלי הילס בשנת 1945, שבוע לאחר יום הולדתו החמישים. הוא קבור בבית קברות בגלנדייל בקליפורניה. לפרנק היו שלושה אחים: וולטר, הלמות, לות'ר ואחות אחת: רות. נישא לאליזבת (1903-1979) בשנת 1924, לה היה נשוי עד מותו. אחיינו, אנתוני פרנק, היה המנהל הכללי של דואר ארצות הברית בין השנים 1988–1992. novel The Days of the King ‏(1924) novel Trenck ‏(1924) play Twelve Thousand ‏(1927) comic play Storm Over Patsy ‏(1930) historical novel A Man Called Cervantes ‏(1934) The Magician and Other Stories (פורסם לאחר מותו, ב-1947) מדיה וקבצים בנושא ברונו פרנק בוויקישיתוף ברונו פרנק, באתר "Find a Grave" (באנגלית) ברונו פרנק, דף שער בספרייה הלאומית ברונו פרנק, במסד הנתונים הקולנועיים IMDb (באנגלית) ברונו פרנק, באתר AllMovie (באנגלית) Bruno Frank (1887-1945) - Find A Grave Memorial, www.findagrave.com (באנגלית) Sigismund Frank (1848-1930) - Find A Grave..., www.findagrave.com (באנגלית) Elizabeth Pallenberg Lustig (1903-1979) - Find A..., www.findagrave.com (באנגלית)
ג'פרי וולברג

ג'פרי וולברג (באנגלית: Jeffrey Wahlberg; נולד ב-17 ביולי 1996) הוא שחקן אמריקאי. ג'פרי וולברג נולד בבוסטון, מסצ'וסטס. הוא בנם של אם מהרפובליקה הדומיניקנית ושל ג'יימס "ג'ים" וולברג, אחיהם של השחקנים דוני וולברג ומארק וולברג. מצד אביו הוא ממוצא אירי, שוודי וצרפתי-קנדי, אנגלי וסקוטי. וולברג ערך את הופעת הבכורה שלו בקולנוע בשנת 2012 בסרט "A Feeling from Within" בתפקיד ג'יימס סקאלי. הוא גילם את פיטר בסרט הטלוויזיה "Instant Gratification 2015." הוא גילם את מכור האופיום אייזיק דיאז בסרט הקצר 2015 "If O nly". בסרט הקצר העצמאי "Toyed" גילם את קרלוס, בחור לטיני צעיר שהתגורר במיאמי בשנות ה-90 כאשר תרבות הגרפיטי הייתה בשיאה. וולברג לוהק לתפקיד ראשי בסרט "עולם עתידי", שביימו ג'יימס פרנקו וברוס תיירי צ'אונג. בסרט הוא משחק נסיך צעיר שחי בעולם פוסט-אפוקליפטי יחד עם רובוט בחיפוש אחר תרופה לאמו החולה סופנית. צילומי הסרט הסתיימו בשנת 2016. הסרט הוקרן בבתי הקולנוע בארצות הברית ב-28 במאי 2018. וולברג לוהק לתפקיד מיקי סמאלי בסרט הקולנוע "Don't Come Back from the Moon" הסרט הוא עיבוד לרומן מאת דין באקופולוס, שג'יימס פרנקו רכש את הזכויות שלו. הסרט יצא לאקרנים בינואר 2018. הוא הוצג לראשונה בפסטיבל הסרטים בלוס אנג'לס ביוני 2017. מדיה וקבצים בנושא ג'פרי וולברג בוויקישיתוף ג'פרי וולברג, ברשת החברתית אינסטגרם ג'פרי וולברג, במסד הנתונים הקולנועיים IMDb (באנגלית) ג'פרי וולברג, באתר Rotten Tomatoes (באנגלית) https://www.interviewmagazine.com/fashion/catching-up-with-jeffrey-wahlberg-the-hollywood-scion-set-to-play-diego-the-explorer Patrick Hipes: Jeffrey Wahlberg In Talks To Topline ‘Please Don’t Come Back From The Moon’. 4. Dezember 2015. Auf Deadline.com (englisch), abgerufen am 13. Januar 2019. Richy Rosario: Actor Jeffrey Wahlberg talks about his latest indie-film 'TOYED', grafitti, and being a Wahlberg. 28. Oktober 2016. Auf Vibe.com (englisch), abgerufen am 13. Januar 2019. Amanda Mikelberg: Young actor uses spray paint to reveal his Latino roots. 29. September 2016. Auf Metro.us (englisch), abgerufen am 13. Januar 2019. Don't Come Back from the Moon. 2017. Auf IMDb.com (englisch), abgerufen am 13. Januar 2019.
אל-חמול

אל-חמול (בערבית: الحامول) היא אחת הערים הגדולות ביותר במחוז כפר א-שיח', בצפון מצרים. העיר ממוקמת בחלק הצפוני של המחוז. השם אל-חמול, בא משמו של צמח המכונה באופן מקומי "אל חמול" אשר בדרך כלל נמצא באגם בורולוס שליד בלטים. אל-חמול היא בעיקרה מרכז חקלאי, והיא מכילה גם את הריכוז הגדול ביותר של חוות דגים באזורה, כאשר חלק מהדיג מגיע גם מאגם בורולוס. בעיר ישנו מפעל לעיבוד סלק סוכר, שהוא בין הגדולים לעיבוד סוכר סלק במזרח התיכון. ערך זה הוא קצרמר בנושא מצרים ובנושא יישובים. אתם מוזמנים לתרום לוויקיפדיה ולהרחיב אותו.
ג'ורג' גנאה

ג'ורג' גנאה (ברומנית: George Ganea; נולד ב-26 במאי 1999) הוא כדורגלן רומני המשחק בעמדת החלוץ בפארול קונסטנצה. גנאה, שנולד בבוקרשט, שיחק במחלקות הנוער של אוניברסיטת קלוז' ודינמו בוקרשט, ובאוגוסט 2015, כשהוא בן 16 בלבד, הצטרף לקבוצת הבוגרים של ראפיד בוקרשט, ששיחקה בליגת המשנה הרומנית. בתום העונה הוא עזב את הקבוצה, ועבר למחלקות הנוער של וירטוס אנטלה ורומא האיטלקיות. באוגוסט 2018 הצטרף לצ'.פ.ר. קלוז' מליגת העל הרומנית, אך לא קיבל הזדמנות מהמאמן. בפברואר 2019 חתם בויטורול קונסטנצה הרומנית. ביוני 2021 התאחדה ויטורול עם פארול קונסטנצה, וגנאה המשיך במועדון המאוחד. גנאה, בנו של שחקן העבר ומאמן הכדורגל הרומני יונל גנאה, שיחק בכל נבחרות הנוער השונות של רומניה, ואף השתתף באולימפיאדת טוקיו. ג'ורג' גנאה, באתר Transfermarkt ג'ורג' גנאה, באתר Soccerway ג'ורג' גנאה, באתר WorldFootball.net ג'ורג' גנאה, באתר FootballDatabase.eu ג'ורג' גנאה, באתר ESPN "Viitorul și Farul Constanța au fuzionat. În Liga 1 va juca Farul, antrenor va fi Gheorghe Hagi, iar acționarii echipei sunt Hagi, Ciprian Marica și Zoltan Iasko" [Viitorul and Farul Constanța merged. Farul will play in the Liga I, Gheorghe Hagi will be the coach, and the team's shareholders are Hagi, Ciprian Marica and Zoltan Iasko] (ברומנית). liga2.prosport.ro. 21 ביוני 2021. נבדק ב-21 ביוני 2021. {{cite web}}: (עזרה) "VIDEO Primul gol al lui Ganea jr. la Rapid: "Cel mai frumos moment din viața mea!"" [VIDEO The first goal of Ganea jr. at Rapid: "The most beautiful moment of my life!"] (ברומנית). Gsp.ro. 10 באוקטובר 2015. נבדק ב-10 באוקטובר 2017. {{cite web}}: (עזרה) "Fiul lui Ionel Ganea: "Tata şi-a făcut treaba, eu trebuie să-mi fac singur un nume în fotbal"" [The son of Ionel Ganea: "Dad has done his job, I have to make on my own in football"] (ברומנית). Realitatea.net. 20 ביולי 2017. נבדק ב-10 באוקטובר 2017. {{cite web}}: (עזרה)
ז'אזון ברטומייה

ז'אזון ברטומייה (בצרפתית: Jason Berthomier; נולד ב-6 בינואר 1990) הוא כדורגלן צרפתי המשחק בעמדת הקשר בואלנסיין. ברטומייה התחיל את הקריירה ב-2008 בעיר הולדתו במועדון מונליסון (Montluçon), לפני שעבר בעונת 2009/2010 לקבוצה החובבנית דומרט ששיחקה בליגות האזוריות. לאחר מכן עבר לקבוצת החובבנים מולן שם שיחק בין השנים 2010–2014, כשהוא מבקיע 31 שערים ב-110 הופעות. בקיץ 2014 הצטרף לבורק-אן-ברס, שם שיחק בין השנים 2014–2017. בעונתו הראשונה בקבוצה פתח באופן קבוע בהרכב ועזר לקבוצה לעלות בפעם הראשונה בתולדותיה לליג 2. בעונתו הראשונה בליגה מקצוענית הוא הבקיע 6 שערים ובישל 5 שערים ב־37 במשחקים. הוא שיחק עוד עונה בקבוצה ובסיומה עבר לברסט, גם היא מהליגה השנייה. לאחר עונה אחת בברסט הוא חתם ב-26 ביוני 2018 על חוזה לשלוש שנים בטרואה מהליגה השנייה. הוא שיחק בששת המחזורים הראשונים בהם קבוצות הפסידה 5 פעמים. לאחר מכן הוא איבד את מקומו בהרכב ובינואר 2019 חתם על חוזה לשנתיים וחצי בקלרמון פוט. בסוף עונת 2020/2021, עלה עם קבוצתו לליג 1. מדיה וקבצים בנושא ז'אזון ברטומייה בוויקישיתוף ז'אזון ברטומייה, באתר Transfermarkt ז'אזון ברטומייה, באתר Soccerway ז'אזון ברטומייה, באתר FootballDatabase.eu ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
אסטרודג

אסטרודג (באנגלית: Fishtronaut) היא סדרת טלוויזיה מונפשת ברזילאית-אמריקאית-בריטית-קנדית לילדים, שנוצרה על ידי סליה קאטונדה ומיסטוריגו קלאן והופקה על ידי TV PinGuim. הסדרה שודרה לראשונה בערוץ Discovery Kids ב-20 באפריל 2009. בישראל היא שודרה בדיבוב לעברית בשנת 2011 בערוץ הופ! ובשידורים חוזרים בערוץ WIZ!. לסדרה הופקו 2 עונות בעלות 104 פרקים באורך 11 דקות. בשנת 2012 הופץ הסרט ".Peixonauta – Agente Secreto da O.S.T.R.A" המבוסס על הסדרה. העלילה עוקבת אחר אסטרודג, דג זהב-אסטרונאוט, היוצא בכל פרק להרפתקה חדשה עם חבריו הטובים זיק הקוף והילדה מרינה. אסטרודג (Fishtronaut) - הדמות הראשית בסדרה. דג זהב גדול אנתרופומורפי. הוא לובש חליפה של אסטרונאוט שמאפשרת לו לעוף אל מחוץ למים. יש לו כלים רבים ושימושיים במהלך משימות. הוא תמיד צופה בחבריו הילדה מרינה וזיק הקוף, וחוקר את הבעיות של פארק העצים המחייכים על מנת לפתור אותן. מרינה (Marina) - ילדה בת 10. חברתו הטובה של אסטרודג. בכל פרק היא מתגלה כחברה בעלת ערך בצוות הריגול של הפארק. זיק (Zeek) - קוף. חברו הטוב של אסטרודג. אוהב לטפס על עצים בסביבה. למרות שהוא ממציא את התיאוריות הבלתי סבירות ביותר ואף גורם לערבוב מדי פעם, כוונותיו הן הטובות ביותר. הדיבוב העברי בוים על ידי עמיחי בר טוב, והופק על ידי אסנת סדן. אסטרודג, ברשת החברתית פייסבוק אסטרודג, סרטונים בערוץ היוטיוב "אסטרודג", במסד הנתונים הקולנועיים IMDb (באנגלית) אסטרודג, במיזם "אישים" לתיעוד היצירה הישראלית
פליטת פה (מופע)

פליטת פה הוא מופע יחיד סאטירי אותו העלה דודו טופז בשלהי 1984 בהפקתו של אחיו מיקי גולדנברג. סיפור המסגרת של המופע הוא מונולוג אותו נושא טופז בנמל התעופה בן-גוריון טרם ירידתו מישראל לאוסטרליה בעקבות נאום הצ'חצ'חים, אשר פגע בקריירה שלו והביא לאיומים על חייו. המופע זכה להצלחה עם יותר מ-400 הופעות, הופץ בכבלים הפירטיים ובקלטות וידאו, והצליח לשקם את הקריירה של טופז. את רוב המופע כתב טופז בעצמו בעזרתם של יואל ריפל ומנחם זילברמן. החלק הראשון הוא החלק היותר סאטירי. בו הוא מסביר את הסיבות לירידתו מאוסטרליה בשל כך שזה "המקום הכי רחוק שהוא מצא על המפה". בחלק זה טופז מציין את שלל הבעיות של מדינת ישראל בשנת 1984. ביקורת על האוכלוסייה החרדית, שלמרות שהם לא משרתים בצבא ולא משלמיים מיסים, הם משליטים כפייה דתית בישראל. תוך ציון שמו של הח"כ אברהם יוסף שפירא כנציג האוכלוסייה החרדית באותה תקופה. וציון פרשת קולנוע היכל כזירת מאבק בין חילונים לחרדים. וציון שמו של יוסף בורג כמי שנהנה מהמצב כי הוא תמיד יהיה בקואליציה. יוקר המחיה: הוא מציין את רשימת המיסים על הישראלי לשלם: בין המיסים אותם הוא מונה במופע הם מס הכנסה, מס ערך מוסף, מס רכוש, מס שבח, מס מעסיקים, מס עיזבון, מס נסיעות ואגרה. וההגבלות שיש בישראל על יבוא מוצרים. הוא מציין את התעשייה השלמה של חלפני דולרים לא חוקיים שפעלו ברחוב לילנבלום בעיקר. בעקבות ירידה בערך המטבע שהייתה באותה תקופה. דרך שיר המבוסס על "מכתב מאמא", בו מציין אנשי ציבור בכירים כפלאטו שרון ואהרן אבוחצירא שהורשעו בפלילים. הירידה בכוחה של עבודה עברית והחלפתם בפועלים פלסטינים. שהות צה"ל בלבנון, בעקבות מבצע שלום הגליל. בחלק זה הוא שר בשמו של חייל מילואים בלבנון, מבוסס על לחן של ז'אק ברל. בשיר מוזכר שילדיו של החייל נקראים על שם האחראים למלחמה: מנחם, רפול, ואריק. החלק הראשון מסתיים בכך שבשל שביתה בנמל התעופה, הטיסה מתעכבת. עיקר החלק השני הוא ביקורת על החברה הישראלית: טופז מציין ביטויים בסלנג עברי, שלטענתו הם חסרי היגיון, כמו "למה מי אתה" או "אל תשאל". וכן כפל משמעות של מילים בעברית כמו כיכר או ציר. בהמשך הוא מציין את האובססיה הישראלית לאכול והרבה. דרך המערכון הידוע ביותר מהמופע ואחד המערכונים המצוטטים ביותר בתולדות הבידור הישראלי "טיול לשבת" שמוכר יותר בתור משה והאורנג'דה, בו מתוארת משפחה אשר יוצאת לטיול ביום שבת, אשר אוכלת ללא הפסקה ועדיין נשארת רעבה. לאחר מכן הוא מציין את "הדברים הקטנים אבל הכי מעצבנים": בין היתר שקיות חלב, אריזות של יוגורט ומכסים לא יציבים של אסלות. טופז מדגים משחק מהשעשועון שחק אותה בו הוא מחקה את אריאל שרון ואת אברהם שפירא המשחקים האחד נגד השני. בנוסף הוא מדבר על האופן בו הוא היה מעצב שעשועון ללא מגבלות של רשות השידור. בסוף טופז מדבר עם איש ביטחון לפני שהוא עולה על הטיסה, ואז מסתבר שהוא חבר ילדות של מי שהיה מפקדו בצבא, שהוא מכיר אנשים שגם טופז מכיר, ושהוא נשוי לחברתו לשעבר של טופז. לאחר השיחה טופז מחליט להישאר בארץ, בשל חוסר הפורמליות של החברה הישראלית אותה רואה טופז כיתרון, והחברה שיש לו בארץ. בסוף הוא מדמה שיחת טלפון של ישראלי מניו יורק, שלמרות שהוא מראה שהוא הצליח בארצות הברית, בפועל הוא עובד כפועל ניקיון. פליטת פה חלק ראשון פליטת פה חלק שני סמדר שילוני, דודו והאורנג'דה, באתר ynet, 7 במאי 2008